
Nr. 14722/16.08.2023


RAPORT DE SPECIALITATE
la proiectul de hotărâre privind constituirea unui drept de uz şi servitute asupra terenului în suprafaţă de 1234 mp situat în T31, parcela Cc 1244/19 şi Np 1250/1 în favoarea S.C. DISTRIBUŢIE ENERGIE ELECTRICĂ ROMÂNIA S.A

[bookmark: _GoBack]S.C. OMV Petrom S.A, prin adresa nr. 2005/03.08.2023 înregistrată la Primăria Boldești-Scăeni sub nr.14688/11.08.2023, solicită aprobarea consiliului local în vedferea constituirii unui drpt de uz şi servictute asupra terenului în suprafaţă de 1234 mp, teren concesionat în baza a două contracte de concesiune. Obiectivul contractelor de concesiune îl constituie existenţa unui Post de transformare şi a instalaţiilor aferente acestuia. 
La solicitarea sus amintită, se anexează Avizul Tehnic de Racordare nr. 3010230122729/14.06.2023  în baza căruia se aprobă, de către SC DISTRIBUŢIE ENERGIE ELECTRICĂ S.A, racordarea la reţeaua electrică a locului de producere/locului de consum şi de producere ”Centrala termoelectrică cogenerare”.
De asemenea, se anexează draftul contractului de uz şi servitute, unde este menţionată UAT Boldeşti-Scăeni, în calitate de Proprietar al terenului, alături de cei doi beneficiari (S.C. OMV Petrom S.A. şi SC DISTRIBUŢIE ENERGIE ELECTRICĂ S.A.)
Dreptul  de uz şi servitute se constituie pe toată durata de existență a Postului de tranformare şi a instalaţiilor aferente, precum şi a instalaţiei de racordare la reţeaua electrică ce face obiectul  Avizului Tehnic de Racordare nr. 3010230122729/14.06.2023, anexă la contractul de constituire a dreptului de uz şi servitute.
Potrivit dispoziţiilor art. 12 alin. (1) din legea nr. 123/2012 a energiei electrice şi a gazelor naturale, cu modificările şi completările ulterioare, lucrările de realizare şi retehnologizare ale capacităţilor energetice pentru care se acordă autorizaţii, precum şi activităţile şi serviciile pentru care se acordă licenţe, după caz, sunt de interes public, iar la alin. (4) al aceluiaşi articol se precizează că exercitarea drepturilor de uz şi servitute asupra proprietăţilor statului şi ale unităţilor administrativ-teritoriale afectate de capacităţile energetice se realizează cu titlu gratuit, pe toată durata existenţei acestora.
Prin legea sus amintită capacitate energetică este definită ca fiind „instalaţiile de producere a energiei electrice şi/sau energiei termice în cogenerare, reţele electrice şi alte echipamente electroenergetice”.
Faţă de cele mai sus precizate consider că iniţierea proiectului de hotărâre este necesar.

